**PID: Zanimanja ljudi u zavičaju (U 88, 89; RB 87.- 90.)**

Razmisli: Što su po zanimanju tvoji roditelji? Gdje rade?

Otvori udžbenik na 88. stranici.

**Pročitaj** tekst dva puta.

Pogledaj fotografije. Uz svaku fotografiju je napisano **zanimanje**. Pokušaj uz svako zanimanje reći rečenicu ili dvije poput ove: Učiteljica radi u školi. Ona poučava učenike.

Uoči prikazane **alate i pomagala**. Razmisli tko se u radu služi služi njima.

Na 89. stranici su još neka zanimanja. Ovdje razmisli mogu li se svi baviti svim ovim zanimanjima? Može li tvoj susjed biti ribar u svom kraju? Zašto?

**Upamti: Sva su zanimanja jednako važna.**

Da nema ratara, ne bi nitko uzgajao povrće. Da nema medicinske sestre, nitko ne bi pomagao liječniku liječiti bolesne. Da nema… dovrši sam.

A što ti radiš? Tvoj je posao učiti.

U ovo vrijeme mnogi ne mogu ići na posao nego rade od kuće. Tako i ti: sada učiš kod kuće. I ja ti kod kuće pišem ovaj zadatak.

Ne trebaš ništa pisati u pisanku, ovo ćeš naučiti iz knjige i tako da pričaš o zanimanjima.

Za vježbu riješi zadatke iz radne bilježnice.